stanford-oval/wikipedia huggingface dataset:
דידייה דרוגבה
סטטיסטיקות קריירה > מועדונים

| מועדון | עונה | ליגה2> הופעות | ליגה2> שערים | גביע1> הופעות | גביע1> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- |
| לה מאן | 1998/1999 | 2 | 0 | 0 | 0 | 0 | 0 | 2 | 0 |
| לה מאן | 1999/2000 | 30 | 7 | 2 | 0 | 0 | 0 | 32 | 7 |
| לה מאן | 2000/2001 | 11 | 0 | 3 | 1 | 0 | 0 | 14 | 1 |
| לה מאן | 2001/2002 | 21 | 5 | 3 | 2 | 0 | 0 | 24 | 7 |
| לה מאן | סך הכל | 64 | 12 | 8 | 3 | 0 | 0 | 72 | 15 |
| גנגאן | 2001/2002 | 11 | 3 | 5 | 0 | 0 | 0 | 11 | 3 |
| גנגאן | 2002/2003 | 34 | 17 | 5 | 4 | 0 | 0 | 39 | 21 |
| גנגאן | סך הכל | 45 | 20 | 5 | 4 | 0 | 0 | 50 | 24 |
| אולימפיק מרסיי | 2003/2004 | 35 | 19 | 4 | 2 | 16 | 11 | 55 | 32 |
| אולימפיק מרסיי | סך הכל | 35 | 19 | 4 | 2 | 16 | 11 | 55 | 32 |
| צ'לסי | 2004/2005 | 26 | 10 | 6 | 1 | 9 | 5 | 41 | 16 |
| צ'לסי | 2005/2006 | 29 | 12 | 5 | 3 | 7 | 1 | 41 | 16 |
| צ'לסי | 2006/2007 | 36 | 20 | 12 | 7 | 12 | 6 | 60 | 33 |
| צ'לסי | 2007/2008 | 19 | 8 | 2 | 1 | 11 | 6 | 32 | 15 |
| צ'לסי | 2008/2009 | 24 | 5 | 8 | 4 | 10 | 5 | 42 | 14 |
| צ'לסי | 2009/2010 | 32 | 29 | 7 | 5 | 5 | 3 | 44 | 37 |
| צ'לסי | 2010/2011 | 36 | 11 | 3 | 0 | 7 | 2 | 46 | 13 |
| צ'לסי | 2011/2012 | 24 | 5 | 3 | 2 | 8 | 6 | 35 | 13 |
| צ'לסי | סך הכל | 202 | 95 | 43 | 21 | 61 | 28 | 306 | 144 |
| שאנגחאי שנחווה | 2012 | 11 | 8 | 0 | 0 | – | – | 11 | 8 |
| גלאטסראיי | 2012/2013 | 13 | 5 | 0 | 0 | 4 | 1 | 17 | 6 |
| גלאטסראיי | 2013/2014 | 24 | 10 | 3 | 1 | 8 | 2 | 36 | 14 |
| גלאטסראיי | סך הכל | 37 | 15 | 3 | 1 | 8 | 2 | 36 | 14 |
| צ'לסי | 2014/2015 | 26 | 4 | 7 | 1 | 5 | 2 | 38 | 8 |
| מונטריאול אימפקט | 2015 | 14 | 4 | 0 | 0 | 0 | 0 | 14 | 4 |
| מונטריאול אימפקט | 2016 | 25 | 10 | 2 | 1 | 0 | 0 | 27 | 11 |
| מונטריאול אימפקט | סך הכל | 39 | 22 | 2 | 1 | 0 | 0 | 41 | 23 |
| סך הכל בקריירה | סך הכל בקריירה | 485 | 203 | 71 | 33 | 97 | 48 | 663 | 286 |
כולל הגביע הצרפתי, גביע הליגה הצרפתית, הגביע האנגלי, גביע הפוטבול ליג, מגן הקהילה, הגביע הטורקי ואליפות קנדה
כולל פלייאוף
סטטיסטיקות קריירה > נבחרת לאומית

| נבחרת | שנה | ידידות> הופעות | ידידות> שערים | טורנירים בינלאומיים> הופעות | טורנירים בינלאומיים> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- |
| חוף השנהב | 2002 | 0 | 0 | 1 | 0 | 1 | 0 |
| חוף השנהב | 2003 | 4 | 1 | 3 | 3 | 7 | 4 |
| חוף השנהב | 2004 | 3 | 3 | 4 | 3 | 7 | 6 |
| חוף השנהב | 2005 | 3 | 1 | 5 | 6 | 8 | 7 |
| חוף השנהב | 2006 | 7 | 4 | 7 | 4 | 14 | 8 |
| חוף השנהב | 2007 | 6 | 3 | 2 | 1 | 8 | 4 |
| חוף השנהב | 2008 | 2 | 1 | 6 | 3 | 8 | 4 |
| חוף השנהב | 2009 | 2 | 2 | 5 | 6 | 7 | 8 |
| חוף השנהב | 2010 | 5 | 2 | 5 | 2 | 10 | 4 |
| חוף השנהב | 2011 | 2 | 1 | 2 | 4 | 4 | 5 |
| חוף השנהב | 2012 | 4 | 2 | 10 | 7 | 14 | 9 |
| חוף השנהב | 2013 | 2 | 1 | 7 | 3 | 9 | 4 |
| חוף השנהב | 2014 | 3 | 3 | 3 | 0 | 6 | 3 |
| סך הכל בקריירה | סך הכל בקריירה | 42 | 23 | 62 | 43 | 104 | 65 |
תארים

מדליית כסף עם נבחרת חוף השנהב בגביע אפריקה לאומות: 2006, 2012
ליגת האלופות:
סגנות: 2007/2008
זכייה: 2011/2012
גביע אופ"א:
סגנות: 2003/2004
פרמייר ליג: 2004/2005, 2005/2006, 2009/2010, 2014/2015
סגנות: 2006/2007, 2007/2008
הגביע האנגלי:‏ 2007, 2009, 2010, 2012
גביע הפוטבול ליג: 2005, 2007, 2015
סגנות: 2008
מגן הקהילה: 2005, 2009
סגנות: 2006, 2007, 2010
אליפות טורקיה: 2012/2013
הגביע הטורקי: 2013/2014
הסופר קאפ הטורקי: 2013
מלך השערים של גביע אופ"א: 2004
שחקן העונה בליגה הצרפתית: 2004
נבחרת העונה בליגה הצרפתית: 2004
שער העונה בליגה הצרפתית: 2004
כדורגלן השנה באירופה על פי המגזין אונז ד'אור: 2004
מקום שלישי: 2007
כדורגלן השנה בחוף השנהב: 2006, 2007
כדורגלן השנה באפריקה: 2006, 2009
מקום שני: 2004, 2005
מקום שלישי: 2003, 2007, 2010
נבחרת העונה בפרמייר ליג: 2007, 2010
קבוצת אופ"א של השנה: 2007
נבחרת העונה באירופה על פי בחירת העיתונאים: 2007
חלוץ ב-FIFPro World XI: ‏2007
כדורגלן השנה באפריקה של ה-BBC: ‏2009
שחקן העונה של צ'לסי: 2010
100 האנשים המשפיעים בעולם על פי הטיים מגזין: 2010
מלך השערים של נבחרת חוף השנהב בכל הזמנים
פרס נשיא אופ"א: 2020
הערות שוליים

↑  כתבה באתר vitalfootball.co.uk
1 2 3 4  כתבה באתר הגארדיאן
↑  ביוגרפיה - צעירותו של דרוגבה באתר הרשמי של השחקן
↑  ביוגרפיה - תחילת דרכו של דרוגבה בכדורגל באתר הרשמי של השחקן
↑  כתבה באתר הגארדיאן
↑  כתבה באתר Sky Sports
↑    Henry Winter, ‏Chelsea striker Didier Drogba repays Guus Hiddink's faith, The Telegraph, 25 February 2009
↑  כתבה באתר האינדפנדנט
↑  הידיעה על השעייתו של דורגבה באתר ה-BBC
↑  1:3 לצ'לסי על נוריץ', זעזוע מוח לדידייה דרוגבה, באתר ONE‏, 27 באוגוסט 2011
↑  פציעת ראש קשה לדרוגבה באתר ה-BBC
↑  דרוגבה חוזר לצ'לסי: "זו הייתה החלטה קלה", באתר ynet, 25 ביולי 2014
↑  דידייה דרוגבה הודיע על פרישה, באתר ynet, 22 בנובמבר 2018
↑  כתבה באתר הגארדיאן
↑  כתבה באתר ה-ESPN
↑  סיכום המשחק בין פורטוגל לחוף השנהב באתר ה-BBC
↑  דידייה דרוגבה הודיע על פרישה מנבחרת חוף השנהב, באתר וואלה, 8 באוגוסט 2014
↑  מידע באתר Soccerbase
↑  דידייה דרוגבה באתר Football Database
| --- | --- |
בקרת זהויות :  NLI: 987007421352205171  PLWABN: 9810534127505606  BIBSYS: 14057241  BnF: cb15764728k (data)  GND: 136063659  ISNI: 0000 0001 2314 5171  LCCN: n2008049136  NKC: xx0211429  SUDOC: 125312334  VIAF: 54478933   WorldCat (עם VIAF): 54478933 
דרוגבה ידוע בבעיטותיו החזקות והמדויקות שהעניקו לו שערים מרהיבים רבים במהלך הקריירה
דרוגבה ורובין ואן פרסי במשחקה של צ'לסי נגד ארסנל במרץ 2008
דרוגבה (משמאל), מייקל אסיין וג'ון אובי מיקל חוגגים את זכייתה של צ'לסי באליפות הפרמייר ליג לעונת 2009/2010
תיירות דתית

צליין מתפלל במסגד אל-חראם במכה
תיירות דתית היא פלח של שוק התיירות המתחלק לשני תת-סוגים עיקריים – עלייה לרגל, כלומר נסיעות למטרות דתיות או רוחניות, וצפייה במונומנטים וחפצי אמנות דתיים.
תיירות דתית מאפשרת לאנשים להעמיק את הקשר הרוחני שלהם, לחוות תחושת קהילה וסולידריות עם אנשים החולקים את אותה ההשתייכות הדתית, ומאפשרת לאנשים רבים לחזק את אמונתם. התיירות הדתית מאפשרת לאנשים רבים גם להבין טוב יותר את ההיסטוריה והתרבות של אותו האזור, שכן אתרים דתיים רבים הם גם בעלי משמעות היסטורית ותרבותית.
בנוסף, תיירות דתית יכולה לעיתים רבות לספק יתרונות כלכליים לאזורים מסוימים שמסוגלים להגדיל את הכלכלה המקומית באופן מהותי כתוצאה מכך.
היעד הגדול ביותר לתיירות דתית היא העיר מכה. בשנת 2019 ביקרו במכה כ-2.5 מיליון צליינים מוסלמים.
ראו גם

עלייה לרגל
הערות שוליים

↑  Around 2.5 million pilgrims take part in Hajj this year, Arab News, ‏10 באוגוסט 2019 (באנגלית)
| --- | --- |
בקרת זהויות :  NKC: ph1017301 
ערך זה הוא קצרמרבנושא דת. אתם מוזמנים לתרום לוויקיפדיה ו.
ישיבה (אתר אינטרנט)

| --- | --- |

 סוג:  אתר יהדות
 תקופת הפעילות:  שנת 2000, חודש אדר ה'תש"ס – הווה
 מייסדים:  עזרא כהן
 בעלות:  קריית הישיבה בית אל
 שירותים עיקריים:  שיעורים מצולמים, שאל את הרב, מאמרים תורניים, וזמני היום
 הרשמה:  ללא
 דף הבית של האתר
 
אתר ישיבה הוא אתר אינטרנט בעברית ובאנגלית, אשר מהווה חלק ממוסדות ישיבת בית אל. באתר אלפי שיעורי תורה לקריאה, צפייה והאזנה. האתר הוקם על ידי עזרא כהן ושותפים מהישיבה בחודש אדר תש"ס (2000), בעידודו ותמיכתו של ראש הישיבה, הרב זלמן ברוך מלמד.
אתר ישיבה הוא האתר הישיבתי השני שקם אחרי אתר ישיבת הר עציון ואתר היהדות הסלולרי הראשון. מטרת הקמת האתר, בהמשך להקמת ערוץ 7 ואתר ערוץ 7 על ידי צוות הישיבה, הייתה לפנות אל הקהל הרחב, ולפתוח שער אל עולמה של התורה לכל יהודי באשר הוא, בישראל ומחוצה לה. כיום הישיבה מעסיקה 16 עובדים בתחזוקת האתר.
באתר יש כ-50,000 שיעורים שונים בעברית ובאנגלית, ולמעלה מ-100,000 תשובות שנענו במדור "שאל את הרב", והוא מפיק כמאתיים שידורים חיים בשנה.
אתר ישיבה זוכה לחשיפה של כ-850,000 משתמשים בחודש.
החל משנת תשע"ט[דרוש מקור] מקיים האתר שבתות לציבור הרחב בבתי מלון, בהשתתפות הרב עזרא כהן ורבנים ואישים שונים, בהם הרב זלמן מלמד, הרב חגי לונדין, הרב אליקים לבנון, הרב ליאור אנגלמן, הרבנית ימימה מזרחי, מרים פרץ, ועוד.
במהלך שנת 2022 קיבל האתר פניה מהטכניון בבקשה לשימוש במאגר הנתונים של האתר לצורכי מחקר.
מבנה האתר

בית המדרש - מאגר שיעורים של רבנים, בעיקר מהציונות הדתית. השיעורים קיימים כקובצי וידאו, שמע או טקסט, כאשר חלק מהשיעורים קיימים בכמה סוגי קבצים (כל שיעורי הווידאו קיימים גם כקובצי שמע). השיעורים מחולקים לפי עץ נושאים מפורט ונרחב מאוד. בין הנושאים: גמרא, הלכה, אמונה, תנ"ך, פרשת השבוע, מועדים ועוד. כמו כן, מקודמים על בסיס יום-יומי שיעורים בלימודים יומיים כגון: הדף היומי, לימוד משנה יומית, לימוד יומי באמונה והרמב"ם היומי.
שאל את הרב - מאגר של אלפי שאלות ותשובות של רבנים שונים, כמעט כולם מהציונות הדתית. השאלות האחרונות מתפרסמות בדף הבית של האתר. סמוך לחגי ישראל ומועדיו מצורף לינק לשאלות רלוונטיות לאותו מועד. מדי פעם מאגר זה משמש את "nrg יהדות" או "ynet יהדות" כדי לבדוק התייחסות של רבני הציונות הדתית למצב הנוכחי. במסגרת המדור צמח גם "בית הוראה לטהרת המשפחה", הנותן מענה לשאלות בנושאים אלה תוך 3 שעות. בין המשיבים באתר ניתן למצוא את הרבנים זלמן מלמד, אביגדר נבנצל, יעקב אריאל, דוב ליאור, אליעזר מלמד, דוד חי הכהן, נריה גוטל, יהושע שפירא, אליקים לבנון וכן אנשי הרבנות הראשית לישראל, הרבנות הצבאית, מכון פוע"ה ומכון התורה והארץ. בנוסף, כחלק ממדור שאל את הרב, נפתחו קבוצות וואטסאפ לשאלות ותשובות. בכל קבוצה חברים מספר רבנים, השואלים שולחים את השאלות בקבוצה והרבנים משיבים. קישור ההצטרפות לקבוצות מופץ ואנשים מרחבי הארץ והעולם מצטרפים בצורה עצמאית. עד היום נפתחו למעלה מ־10 קבוצות כאלו.
לוח שנה - לוח שנה עברי וזמני היום הנוגעים להלכה. זמני היום מותאמים למאות אזורים בארץ ובעולם, והדבר נעשה במאמץ הלכתי וממוחשב כאחד. האתר מאפשר לבדוק זמנים שונים וגם להירשם לשירות דואר אלקטרוני ששולח את הזמנים המבוקשים על פי התאמה אישית. לוח השנה אף מאפשר לפרסם לציבור אירועים שונים בעלי אופי תורני, כגון תפילות, שיעורי תורה וימי עיון תורניים.
ויקישיבה - בחודש תמוז ה'תשס"ח (יולי-אוגוסט 2008) יצאה הישיבה במיזם ליצירת אנציקלופדיית אינטרנט למושגי יהדות, המבוססת על תוכנת מדיה-ויקי. בשונה מוויקיפדיה, מטרת ויקישיבה היא לעסוק אך ורק בנושאים תורניים ומושגים הקשורים ליהדות, ולהגדיר אותם באופן סובייקטיבי על פי היהדות. "ויקישיבה" יצרה, בשיתוף עם פרויקט השו"ת של אוניברסיטת בר-אילן, תבנית לקישור ציוני מקורות מאתר ויקישיבה לעמוד המכיל את הטקסט במקורו באתר "פרויקט השו"ת". מיזם "ויקישיבה" בנוי בטכנולוגיית ויקי, ופתוח לעריכה על ידי כל גולש אינטרנט. האתר אוסר שימוש מסחרי בטקסט. בראשית העשור השני של המאה ה-21 נוספו לאתר ערכי ה"מיקרופדיה התלמודית", מיזם תמציתי של האנציקלופדיה התלמודית.
ערוץ טלוויזיה אינטרנטי בו משודרים שיעורי תורה בכל שעות היממה, ובו מועברים מעת לעת שידורים חיים מיוחדים כגון כנסים וימי עיון, שידורים חיים לשאלות ותשובות עם רבנים וכדומה. שיא הצפייה בערוץ היה בעת שידור לווייתו של הרב מרדכי אליהו. שידור זה אף הועבר לראשונה באמצעות המכשירים הסלולריים.
ספרייה המכילה מספר רב של ספרים אותם ניתן לקרוא און-ליין או להוריד ולהדפיס. בין הספרים נמצאת גם סדרת ספרי "פניני הלכה" של הרב אליעזר מלמד.
מבחנים אמריקאים בתנ"ך, במשנה, בהלכה ובדף יומי, עם אפשרות לבדיקת התשובות.
לקריאה נוספת

חגיגות עשור לאתר ישיבה, באתר ערוץ 7, 17 במרץ 2010
יואל יעקובי, הישיבה הגדולה בעולם, באתר ערוץ 7, 25 במרץ 2010
שמואל אדלמן, פורץ ברשת, באתר ערוץ 7, 13 בינואר 2011
הערות שוליים

↑  מוני דביר, לחצו כאן והזמינו כבר עכשיו, באתר העין השביעית, 12 באוקטובר 2016
↑  למשל: הורדת וצריבת שירים, הקלטת הרב צבי יהודה קוק, שוויון נשים בבית כנסת
צילום שיעור של אתר ישיבה
הלוגו הקודם של אתר ישיבה
הלוגו הראשון של אתר ישיבה
מוזיקת פופ

ערך זה עוסק בסגנון מוזיקלי בשם "פופ". אם התכוונתם לקטגוריה מוזיקלית רחבה, ראו .
.
| --- | --- |

 מקורות סגנוניים:  רוק אנד רול • מוזיקת נשמה • פולק
 מקורות תרבותיים:  אמצע שנות החמישים, ארצות הברית והממלכה המאוחדת
 מוצא:  ארצות הברית, הממלכה המאוחדת 
 כלים:  גיטרה • גיטרה חשמלית • בס • תופים • כלי מקלדת • סינתיסייזר • מכונת תופים • סקוונסר • דוגם צלילים
 פופולריות מיינסטרים:  החל משנות ה־60 של המאה ה־20 ועד לימינו ברחבי העולם.
 נגזרות:  גל חדש
 תת-סוגות
 דאנס-פופ • סינת'-פופ • ארט פופ • פופ אופראי • בניין בריל • מסטיק • פופ ניסיוני • ג'אנגל • היפר פופ • פופ היפנוגי • פופ תזמורתי • פופ סאנשיין • פופ חלל • סופיסטי-פופ • פופ פרוגרסיבי • טין פופ
 סוגות היתוך
 בארוק פופ • פופ לטיני • פופ פאנק • פופ-ראפ • פופ רוק • אלקטרופופ • קאנטרי פופ • אינדי פופ • פולק פופ • פופ רעש • נשמה חלק • סמות' ג'אז • היתוך רגאיי • פופ פסיכדלי • R&B עכשווי
 סצינות אזוריות
 בריטפופ
 נושאים קרובים
 תרבות פופולרית • מוזיקה פופולרית • רוק
 
מוזיקת פופ (באנגלית: Pop music) היא סוגה מוזיקלית ששמה בא מקיצור המונח מוזיקה פופולרית. בשנים האחרונות המונח לרוב מתאר סוגה של המוזיקה הפופולרית. שירי פופ רבים, במיוחד שירים בולטים של הזמרים המודרניים והוותיקים, מושמעים ברדיו, במועדונים ובאירועים.
אפיון מוזיקלי

הפופ כסגנון מוזיקלי, הוא אולי הצורה המרצה והמספקת ביותר עבור הקהל הרחב מכל צורות המוזיקה הפופולרית. חלק מהמאפיינים המוזיקליים המגדירים את הז'אנר הם קיומם של רפרן והוק בשיר וטכניקות הפקה מוזיקלית אשר מתבססות, במידה כזו או אחרת, על האופנות המוזיקליות באותה עת.
הפזמון יכול להיות כל קטע בשיר, בעל אופי מוזיקלי, קצבי, קולי, או כפי שהוא בדרך כלל, שילוב של כל אלה, אשר נקלט בקלות על ידי המאזין ואשר עוזר לשיר להתבלט. מגוון העקרונות של הפקה הנחשבת לטובה בפופ הם נרחבים ולכן, כאשר האדם העומד מאחורי המוזיקה הוא כותב, או מפיק, או מעבד מוכשר, אזי, כמעט מובטח כי התוצאה הסופית תהיה מבוססת על מספר רעיונות מוזיקליים קליטים החוזרים על עצמם כדי לסבר את אוזנו ולעורר את עניינו של המאזין, ולגרום לו בסופו של דבר לצרוך את התוצאה.
טכניקות ההפקה של מוזיקת הפופ עוקבות מקרוב אחרי האופנות המוזיקליות השולטות. בדרך כלל, ז'אנרי משנה של מוזיקה חתרנית שאינה מוזיקת הזרם המרכזי של הפופ, הם בעלי ההשפעה העיקרית על ההפקה של הזרם המרכזי של הפופ. המפיקים המבוקשים ביותר היום, הם לעיתים, מוזיקאים הנמצאים בחזית של המוזיקה החדשנית ביותר.
אצל אריאנה גרנדה ואמני פופ קלאסיים אחרים בשנים האחרונות, ישנן השפעות חזקות של ראפ והיפ הופ ורית'ם אנד בלוז. ההשפעה שהיא קצת יותר חדשנית כיום היא השימוש המחודש יחסית בסינתסייזרים.
ברוב המקרים במוזיקת הפופ, מפיק התקליטים הוא דמות מרכזית בתהליך היצירה. הוא זה שבוחר את השירים וגם זה שקובע את הסאונד ואת אופי המוזיקה.
סוג ייחודי של מוזיקת הפופ הם השירים אשר מכונים "בלדות האהבה". אלו הם שירים בעלי קצב איטי אשר מילותיהם מאופיינות ברגשנות ותוכניהם נסובים סביב הנושא הרומנטי באהבה.
בדרך כלל, המוזיקה נגישה מיידית לכל מי שנוטה להשתתף בתרבות זו, גם אם הוא טירון מוזיקלי. מוזיקת פופ מוצלחת, שלרוב נמדדת במונחים של הצלחה מסחרית, מבוצעת בדרך כלל על ידי מבצעים צעירים, כריזמטיים, מושכים, לבושים בצורה אופנתית ולעיתים גם חושפנית ואשר מסוגלים לרקוד היטב. כותבי השירים והמעבדים נשארים לרוב עלומי שם לקהל הרחב.
היסטוריה

ראשיתה של מוזיקת הפופ היא בשנות ה-60 של המאה ה-20, מעט אחרי מהפכת הרוק אנד רול בעשור הקודם. בעוד להקות הרוק שקמו החל משנות השישים ואילך התיימרו ליצור יצירה בעלת ערך אמנותי, יוצרי הפופ של שנות השישים אמנם התרחקו בהדרגה מהצליל המקורי של הרוק אנד רול, אך נותרו נאמנים לשאיפה ליצור מוזיקה קלילה וקליטה הפונה אל הקהל הרחב.[דרוש מקור]
שוני אזורי

בעת הנוכחית מוזיקת הפופ שואבת בעיקר מהמקור המערבי שלה, היורופופ. סגנון זה נפוץ גם באמריקה וגם באירופה, כולל רוסיה (פופ רוסי). עם זאת, באזורים שונים בעולם ישנן מגמות הקשורות לשילוב המקצבים של מוזיקת פופ ומוזיקה מקומית. למשל מוזיקת הפופ האמריקאית הלטינית (לטינה) עם ז'אנר הריקודים הרבים שלה - סמבה, סלסה, רומבה, טנגו, צ'ה צ'ה צ'ה, למבדה ומקרנה שצברה פופולריות בצפון אמריקה בזכות מבצעים כמו גלוריה אסטפן, ריקי מרטין, שאקירה, אנריקה איגלסיאס וחוליו איגלסיאס, מוזיקת הפופ המזרח תיכונית, מוזיקת הפופ הקוריאנית (קיי-פופ) ומוזיקת הפופ היפנית (ג'יי-פופ).
יצירה אמנותית ומסחור

בסוף שנות ה-80 של המאה ה-20 ניסה המפיק פרנק פריאן ליצור מופע בו המבצעים נמצאים בחזית הבמה ומבצעים תנועות בשפתיהם כאילו הם שרים, אך למעשה הקול הוא הקלטת קולם של זמרים אחרים ("תזמורת בצורת"). לתוצאה קראו מילי ונילי והיא הצליחה מסחרית עד אשר נתגלתה התרמית והתברר כי לצמד המופיעים אין שום קשר להפקה המוזיקלית. כיום, חלק מכוכבי מוזיקת הפופ עדיין משתמשים ב"פלייבקים" אך בכאלה שהוקלטו על ידם באולפן מראש. אותם כוכבים מסבירים זאת בכך שמטרתם היא לא לכסות על כישורי שירה ירודים, אלא לשמור על טיב הביצוע למרות שקשה מאוד לבצע את השיר תוך כדי הריקוד האינטנסיבי הנפוץ במוזיקת הפופ. מבקרי תופעה זו טוענים לעומתם, כי בהופעה חיה יצירת המוזיקה החיה (מושרת, מנוגנת או שתיהן יחד) היא לב העניין וצריכה לקבל קדימות על פני דברים הנחשבים בעיניהם למשניים כמו ריקוד והופעה תיאטרלית.
רבים מבקרים את המסחור של מוזיקת הפופ, ואת הנטייה לראות את רווחי חברות התקליטים, כשיקול בלעדי המתגבר על השיקולים האמנותיים. טענתם היא כי חברות התקליטים בוחרות מבצעים צעירים ונאים ללא קשר ליכולתם המוזיקלית ומשווקות אותם בכל ערוצי השיווק למטרת מכירת מוצר מוזיקלי רקיד שקהל היעד שלו הוא ילדים לפני או בתחילת גיל הנעורים. סגנון פופ זה מכונה בלעג "טין פופ" (Teen Pop, בתרגום חופשי: "פופ לבני נוער").
תדמיתם של כוכבי הפופ נחשבת לעיתים כחשובה יותר מהמוזיקה אותה הם יוצרים. עקב כך, כוכבי פופ ומנהליהם עושים מאמצים גדולים כדי להקרין את הדימוי המבוקש על ידם דרך ביגוד, קליפים המוקרנים בטלוויזיה, חדירה לידיעות באמצעי התקשורת הפופולריים ובאמצעים דומים נוספים. ואמנם, אמני ולהקות פופ רבים, מתוכננים ונבנים מראש על פי השאיפה להשיג דימוי מסוים. כתוצאה מכך, כוכבי פופ רבים הופכים לאלילי נוער.
ראו גם

סינת'-פופ
פופ רוק
פופ פאנק
קיי-פופ
הערות שוליים

↑  "Pop/Rock » Punk/New Wave » New Wave". allmusic.com. נבדק ב-9 בדצמבר 2021. {{cite web}}:  (עזרה)
↑  "The 50 Best New Wave Albums". Paste. 13 באוקטובר 2020. נבדק ב-9 בדצמבר 2021. {{cite web}}:  (עזרה)
↑  "Q&A with Theo Cateforis, author of Are We Not New Wave? Modern Pop at the Turn of the 1980s" (PDF). University of Michigan. נבדק ב-9 בדצמבר 2021. {{cite web}}:  (עזרה)
| --- | --- |
בקרת זהויות :  BnF: cb11957141f (data)  GND: 4046781-8  HDS: 024568  NKC: ph124352
רבקה בכר

| --- | --- |
אין תמונה חופשית
 לידה:  10 ביולי 1946 (בת 78) מצרים מצרים 
 מדינה:  ישראל 
 תקופת הפעילות:  מ-1969
 עיסוק:  שחקנית קולנוע ותיאטרון
 בן או בת זוג:  מוטי אברבוך 
 פרופיל ב-IMDb
 
רבקה בכר (נולדה ב-10 ביולי 1946) היא שחקנית ישראלית.
ביוגרפיה

בכר נולדה במצרים ועלתה לישראל בשנת 1953. בשנת 1966 החלה ללמוד משחק בסטודיו למשחק של ניסן נתיב. בכר היא שחקנית תיאטרון, קולנוע וטלוויזיה וכן עוסקת בציור.
קריירה > קולנוע וטלוויזיה

במהלך השנים השתתפה בכר בסרטי קולנוע ישראלים ובסדרות טלוויזיה. בשנת 1976 שיחקה בסרטה הקולנועי הראשון, "משפחת צנעני" של הבמאי בועז דוידזון, ושיחקה לצידם של גבי עמרני, לבנה פינקלשטיין, יוסף שילוח ואחרים.
בשנת 1986 גילמה את מזל אלמליח בסרט הטלוויזיה "לחם" ששודר בערוץ הראשון. בשנת 1988 שיחקה בסרט הטלוויזיה "לגנוב את השמיים", לצדם של בן קרוס, אתי אנקרי, מיכאל שילה, ראובן בר יותם ועוד. בשנת 1989 גילמה את מסעודה בסרט הקולנוע "אלף נשותיו של נפתלי סימן טוב" בבימויה של מיכל בת-אדם.
בשנת 1990 שיחקה בסרט הקולנוע של רוני ניניו "המחצבה", לצדם של אורי גבריאל, ששון גבאי וחנה אזולאי-הספרי. באותה שנה שיחקה בסדרת הטלוויזיה "סיפורים לשעת לילה מאוחרת", בפרק "העגיל", גילמה את סימונה רוכלת זקנה בשוק המציעה עגילים לדוגמנית מפונקת בשם אוסי (טל קרסלניק), סירובה לקבל את העגילים גורר תגובה מבהילה ולא צפויה.
בשנת 1993 שיחקה בתפקיד קטן בסרט האמריקאי של הבמאי הישראלי דרור שורף, "המטבע השביעי" בכיכובו של פיטר או'טול. בשנת 1994 שיחקה בסרט הקולנוע של דינה צבי-ריקליס, "סיפור שמתחיל בלוויה של נחש" לצידם של ריטה שוקרון ומשה איבגי.
בשנת 1997 שיחקה בתפקיד אורח בסדרת הדרמה "האישה באפור" ששודרה בערוץ הראשון. ושנה לאחר מכן, בשנת 1998 שיחקה בסרט הקצר "סוסי ים" של הבמאי ניר ברגמן. ושיחקה בסרט הגמר של הבמאי שרון עמרני "ל"ג בעומר".
בשנת 2003 שיחקה בסדרות: "פרנקו וספקטור" (ערוץ 2) של הבמאי יוסף פיצ'חדזה, "ג'וני" (ערוץ 2) של הבמאי איתן ענר, "תיק סגור" (ערוץ 10) של הבמאים שי כנות ונתי אדלר ו"להיות כוכב" בבימויו של ארנון צדוק.
בשנת 2004 שיחקה בסרט הקולנוע "משהו מתוק" שביים דן תורג'מן. וכן, באותה שנה שיחקה בעונה החמישית של סדרת הדרמה "שבתות וחגים" של הבמאי רני בלייר.
בשנת 2006 גילמה את מרסדס בסרט הקולנוע זוכה 6 פרסי אופיר של הבמאי שמי זרחין "אביבה אהובתי" לצידם לבנה פינקלשטיין, רותם אבוהב, אסי לוי ואחרים.
בשנת 2007 שיחקה בסרט הקולנוע "רק כלבים רצים חופשי" בבימויו של ארנון צדוק. שנה לאחר מכן, בשנת 2008 גילמה את דמותה של מרים בדרמה הטלוויזיונית זוכה פרס הדרמה הטובה ביותר באקדמיה לטלוויזיה "מרחב מוגן" ששודרה בערוץ הראשון.
בשנת 2010 שיחקה בסרט הקולנוע "מאיה" בבימויה של מיכל בת-אדם. שנה לאחר מכן, בשנת 2011 שיחקה בתפקיד אורח וגילמה את פורטונה בקומדיית המצבים שיצר גיורא חמיצר, "השועלים" ששודרה בYes. באותה שנה שיחקה בסרט הקולנוע של ניסים נוטריקה, "רסיסי אהבה" שם גילמה את ג'מילה, לצד ריימונד אמסלם, יחזקאל לזרוב ולירית בלבן.
בשנת 2014 שיחקה בתפקיד אורח בעונה הרביעית של הקומדיה המצליחה "רמזור" במסגרת שידורי קשת בערוץ 2. בשנת 2015 שיחקה בדרמה הקומית של שירה גפן "בורג".
בשנת 2019 גילמה את סבתא של לירן (רועי אסף) בסרט "בשורות טובות" של ארז תדמור.
בשנת 2022 שיחקה את ציפי, אימו של שימי בסדרה "שנות ה-90".
בשנת 2023 שיחקה בסרטה של איילת מנחמי "שבע ברכות", לצד תיקי דיין וריימונד אמסלם.
קריירה > תיאטרון

לאורך השנים השתתפה בכר בעשרות הצגות בתיאטרון הממסדי וכן בתיאטרון הפרטי. החלה את דרכה בתיאטרון הבימה והשתתפה בין היתר בהצגות "אצבע אלוהים", "אמא קוראז'", "מי תהום", "האוצר", "קערת העץ", "מלך מרוקאי", "השושנה המקועקעת", "חתונת הדמים" ו"החייל האמיץ שוויק". לאחר מכן הופיעה בתיאטרון הקאמרי בהצגות "עלובי החיים" וב"בית ברנרדה אלבה".
בשנת 1987 העלתה בתיאטרון הסימטה הצגת יחיד, "גדולה כמו החדר", מחזה שנכתב במיוחד בשבילה
לאחר מכן היא הצטרפה לתיאטרון בית ליסין ושיחקה במחזה "על המדרכה", וכן שיחקה בכמה הצגות בתיאטרון הנוער כגון: "לואי פסטר", "יום הורים", "סבאים", "האי ברחוב הציפורים" ו"מהיום קוראים לך שרה".
היא שיחקה במחזה "בוזמימה", שהוצג בתיאטרון הוורוד. כמו כן, היא הצטרפה לתיאטרון "בית היוצר" השייך למוטי אברבוך ושם שיחקה בהצגות: "ציפורים בראש", "נגמר הסוכר", "גדולה כמו החדר", "כובע", "כוכב הבכי", "החולה המדומה" ו"אלקטרה". לאחר מכן היא שיחקה בהצגות "שמלה גדולה", "פרגודים" ו"בין החולות" שהוצגו בפסטיבל עכו. כמו כן היא שיחקה במחזות הזמר "קזבלן" ו"זורבה".
בשנת 2006, שיחקה את התפקיד הראשי במחזה "סעדון המשוגע" מאת לנין ארמאלי בתיאטרון הערבי-עברי ביפו.
בשנת 2009, השתתפה במחזמר המבוסס על ספרו של בצלאל אלוני "מכתבים לעפרה" אשר שזורים בה 24 שירים המהווים את פסקול חייה של עפרה חזה.
החל מתחילת שנות ה-2000 בכר היא שחקנית תיאטרון חיפה, שם השתתפה בהצגות: "תופרות" ב-2002, "אנדורה", "גטו", "חצוצרה בוואדי" (בשתי ההפקות של המחזה שעלו בתיאטרון, ב-1998 וב-2016), "אנשים טובים" ו"יש רופא באולם" (קופרודוקציה עם תיאטרון הבימה).
חיים אישיים

בכר הייתה נשואה לבמאי והמחזאי מוטי אברבוך, מאוחר יותר השניים התגרשו.
פרסים והוקרה

בשנת 2013 קיבלה אות הוקרה בפסטיבל לבי במזרח.
הערות שוליים

↑  תערוכת רבקה בכר, קול העם, 13 ביולי 1962
↑  עכבר העיר, שוברות קירות - אמניות מזרחיות עכשוויות בישראל, באתר הארץ, 15 בדצמבר 2016
↑  דורון רוזנבלום, פיתה, כותרת ראשית, 5 במרץ 1986
↑  עכבר העיר, רסיסי אהבה, באתר הארץ, 26 בינואר 2012
↑  ירון פריד, אישה בלי שם, חדשות, 5 במרץ 1987
יוסי עוזרד, רק שחקנית, חדשות, 27 באפריל 1987
↑  חיים נגיד, אהבה על המדרכה, מעריב, 12 במרץ 1990
↑  שוש אביגל, תיאטרון מפוסטר, כותרת ראשית, 30 בנובמבר 1983
↑  מיכאל הנדלזלץ, סיור בארץ לא נודעת, באתר הארץ, 10 במאי 2006
↑  אייל מלובן, עכבר העיר, פעמיים עפרה: המחזמר על עפרה חזה מגיע בסופ"ש לתל אביב, באתר הארץ, 2 בדצמבר 2009
צומת השרון, לילי עבודי, עפרה חזה: גרסת המחזמר, באתר הארץ, 21 בינואר 2010
↑  תופרות, באתר הארץ, 9 בפברואר 2002
↑  דליה קרפל, הומו ורע לו, באתר הארץ, 8 ביולי 2003
↑  כרמן אלמקייס, להכיר את התרבות המזרחית מקרוב, באתר "העוקץ", 21 במאי 2013
| --- | --- |
בקרת זהויות :  NLI: 987009899887005171  VIAF: 2790162481008437680001   WorldCat (עם VIAF): 2790162481008437680001
ג'רלדין מקיואן

| --- | --- |

ג'רלדין מקיואן בדמות מיס מארפל
 לידה:  9 במאי 1932 אולד וינדזור, הממלכה המאוחדת 
 פטירה:  30 בינואר 2015 (בגיל 82) האמרסמית', הממלכה המאוחדת 
 שם במה:  Geraldine McKeown 
 שם לידה:  Geraldine McKeown 
 מדינה:  הממלכה המאוחדת 
 תקופת הפעילות:  1946–2011 (כ־65 שנים)
 מקום לימודים:  Windsor Girls' School 
 בן או בת זוג:  יו קרוטוול (1953–2002) 
 מספר צאצאים:  2 
 פרסים והוקרה:  Evening Standard Theatre Award for Best Actress 
 אתר אינטרנט
 פרופיל ב-IMDb
 
ג'רלדין מקיואן (באנגלית: Geraldine McEwan; נולדה בשם Geraldine McKeown;‏ 9 במאי 1932 – 30 בינואר 2015) הייתה שחקנית תיאטרון, טלוויזיה וקולנוע אנגלייה.
ב-1998 הייתה מקיואן מועמדת לפרס טוני לשחקנית הטובה ביותר על הופעתה במחזה "הכיסאות". ב-1990 זכתה בפרס באפט"א לטלוויזיה על משחקה בסדרת הטלוויזיה "תפוזים הם לא הפרי היחיד". מ-2004 ועד 2009 גילמה את דמותה של מיס מארפל, הבלשית של אגאתה כריסטי, בסדרת הטלוויזיה על פי ספרי מארפל.
במאמר מחווה למקיואן כתב מבקר התיאטרון מייקל קוויני (אנ') שהיא הייתה "מעצבת קומית גדולה, עם קול מתקתק ומפתה, ובסגנון ענייני ונוצץ".